RFAs viktigste oppgave er påfylling og forsyning underveis (RAS), og derfor er størsteparten av dagens RFA-flåte tankere og forsyningsskip. Det finnes tre klasser av tankere (såkalte ), en klasse med en blanding av oljetankere/forsyningsskip og en klasse med kun forsyningsskip i flåten. Den nye Wave Knight-klassen med raske tankskip, de få tankskipene i Rover-klassen og støttetankerne fra Leaf-klassen kan utføre påfylling underveis for Royal Navy. Leaf-klassen har stundom oppgaven som transportør av mesteparten av oljen mellom terminaler og MoD-fasiliteter. Rover- og Leaf-klassene nærmer seg slutten av sine tjenestetider som aktive, og vil snart skiftes ut. Fort Victoria-klassen er oljetankere med mulighet for underveis påfylling og levering av ammunisjon og annet utstyr, mens skipene i den eldre Fort Rosalie-klassen bare kan forsyne Royal Navy med ammunisjon og tørr last.